30 - 30. herrens måltid
1. herrens måltid blev indstiftet af herren jesus den nat, han blev forrådt, og skal helligholdes i hans menigheder indtil verdens ende til uophørlig påmindelse om og fremvisning af det offer, han bragte med sin død. 1 det blev også indstiftet for at befæste de troende i alle de goder, hans død medfører, nemlig til deres åndelige næring og vækst i ham, til styrkelse i deres tjeneste og hengivenhed til alle de pligter, de skylder ham, og til at være et bånd og et pant på deres fællesskab med ham og deres trossøskende. 2

2. i denne forordning bliver kristus ikke ofret til sin fader, ej heller bliver noget egentligt offer bragt overhovedet til syndernes forladelse (for de levende eller de døde). det er udelukkende et minde om det ene offer, da kristus ofrede sig selv på korset én gang for alle. 3 dette minde ledsages af et åndeligt offer, nemlig al den pris, vi kan lovprise gud med for golgata. 4 derfor er det såkaldte messeoffer i romerkirken en vederstyggelighed, da det er en krænkelse af kristi eget offer, som er det eneste sonoffer for alle de udvalgtes synder.

3. herren jesus har i denne forordning bestemt, at hans ældste skal bede og velsigne elementerne, brødet og vinen (og således indvie dem fra almindelig til hellig brug), tage og bryde brødet, tage bægeret og give begge dele til nadvergæsterne og også til sig selv. 5

4. at nægte bægeret til folket, at tilbede elementerne, at løfte dem op og bære dem rundt for at blive tilbedt eller at bevare dem til et foregivet religiøst brug er alt sammen imod meningen med denne forordning og kristi indstiftelse. 6

5. de ydre elementer i denne forordning, som er indviet på ret måde og brugt, som kristus forordnede det, giver så virkeligt et billede af kristus som korsfæstet, at de kan blive benævnt sandt, men billedligt det, de repræsenterer, nemlig kristi legeme og blod. 7 dog forbliver de i deres substans og egenskab virkeligt og udelukkende brød og vin, som de var før. 8

6. den lære, almindeligvis kaldet transsubstantiation, som påstår, at en forvandling finder sted i brødets og vinens substans, så det forvandles til kristi legeme og blod, når det helliges af en præst eller på en anden måde, er afskyelig ikke alene for skriften, 9 men også for almindelig sund fornuft.den ødelægger forordningens natur og er og har været årsag til en mængde overtro og grotesk afgudsdyrkelse. 10

7. værdige modtagere af nadveren, som modtager de synlige elementer, modtager dem også indvendigt og åndeligt ved tro, vitterligt og konkret, men ikke som menneskekød og -blod. den korsfæstede kristus er deres føde sammen med alle de goder, der følger med hans død. kristi legeme og blod er ikke til stede legemligt eller fysisk. men de er åndeligt til stede for de troende i forordningen, ligesom elementerne er til stede for deres fysiske sanser. 11

8. alle uvidende og ugudelige personer, som er uværdige til fællesskab med kristus, er ligeledes uværdige til at deltage i herrens måltid og kan derfor ikke, uden at begå en stor synd imod ham, tage del i disse hellige mysterier eller gives adgang til nadveren, så længe de fortsætter i den tilstand. 12 de, der modtager elementerne på uværdig vis, forsynder sig imod herrens legeme og blod og spiser og drikker sig selv en dom til. 13



 


 1 kor 11,23-26
 1 kor 10,16-21
 hebr 9,25-28
 1 kor 11,24; matt 26,26-27
 1 kor 11,23-26
 matt 26,26-28; 15,9; 2 mos 20,4-5
 1 kor 11,27
 1 kor 11,26-28
 apg 3,21; luk 24,6 & 39
 1 kor 11,24-25
 1 kor 10,16; 11,23-26
 2 kor 6,14-15
 1 kor 11,29; matt 7,6